GiliGold/VAD_KnessetCorpus huggingface dataset:
יריב לוין: צירוף מסמכים להוכחת פרטים (סעיף 4(ב)(1) ו-(2)); יא.
יריב לוין: שמיעת טענות (סעיף 5(א) ו-(ב)); יב.
יריב לוין: הצמדות נוספות (סעיף 9); יג.
יריב לוין: נתונים שדווחו למנהל (סעיף 10, בהגדרה "נתוני המנהל");" למינהל או למנהל, במקרה הזה?
יריב לוין: למנהל רשות המסים, אני מניח.
יריב לוין: "יד.
יריב לוין: שנת שיווק מגרשים (סעיף 11(ב)(2)(א)); טו.
יריב לוין: פרק זמן לפרסום ערך למטר מרובע דירתי (סעיף 12(ב)); טז.
יריב לוין: הגדרת עשירון (סעיף 13(א)); יז.
יריב לוין: אישור ועדת כספים (סעיפים 13(ו), 29(ה), 34(א) ו-38); יח.
יריב לוין: שנת מאסר ויסוד נפשי (סעיף 16); יט.
יריב לוין: הארכת זכות טיעון (סעיף 19); כ.
יריב לוין: דרישת תשלום (סעיף 28(א)); כא.
יריב לוין: פרסום פרטים נוספים (סעיף 29(א)(5)); כב.
יריב לוין: תחילת החוק (סעיף 36); כג.
יריב לוין: הוראת מעבר לעניין מפרט (סעיף 36א); כד.
יריב לוין: סייג לתחולה (סעיף 37).
יריב לוין: " אנחנו נקיים דיון מאוחד בכל הבקשות האלה - -
ישראל אייכלר: אני רק רוצה להתייחס, אדוני היושב-ראש.
יריב לוין: - - ובסוגיה של המיזוג.
יריב לוין: מונחת גם בפני בקשתו של חבר הכנסת הרב ישראל אייכלר בנושא המיזוג של הצעת החוק שלו, תיכף אני אאפשר לך להציג את הדברים מבחינתך.
יריב לוין: הודיע לי, ואני מודיע את זה על דעת יושב-ראש ועדת הכספים לפרוטוקול, שהוא מושך את בקשתו המופיעה בסעיף 3ה.
יריב לוין: לעניין המיזוג, כך שאנחנו מתבקשים - - -
<ארבל אסטרחן: זו לא בקשה שלו, זאת בקשה של הוועדה.
משה גפני: החוק שלו נשאר, אבל הוא לא מצורף עם כל החוקים האחרים, הוא ימשיך לדון בו.
יריב לוין: לא, לא מדובר על אייכלר.
יריב לוין: אני מדבר על סעיף 3ה.
יריב לוין: הוא מודיע לי שהוא מתוך מכתבו מושך את סעיף 3ה.
יריב לוין: מן המכתב, ולכן סעיף 3ה.
יריב לוין: שעניינו קבוצות רכישה איננו מונח בפנינו לצורך הדיון הזה.
יריב לוין: מה יכולים או לא יכולים לעשות אתו - - -
<ארבל אסטרחן: אין טענה כזאת גם של מישהו אחר.
יריב לוין: מה יכולים לעשות בוועדת הכספים, אני לא יודע.
משה גפני: מה יושב-ראש ועדת הכספים מבקש?
יריב לוין: הוא מבקש למשוך את סעיף 3ה.
ניסן סלומינסקי: אין על זה בקשה של "נושא חדש".
יריב לוין: אין על זה בקשה של "נושא חדש".
יריב לוין: זאת המשמעות של מה שהוא אומר.
ניסן סלומינסקי: זה יחזור לוועדה לדיון.
משה גפני: קבוצות רכישה.
משה גפני: בסדר, האופוזיציה מסכימה.
יריב לוין: זה לא עניין, אנחנו לא יכולים לא להסכים.
יריב לוין: חבר הכנסת גפני, זה לא עניין האם אנחנו מסכימים או לא מסכימים.
יריב לוין: הוא מושך את הבקשה, זה לא בפנינו.
משה גפני: מה אכפת לך שאמרתי?
יריב לוין: לא יכול לעשות אתה שום דבר.
יריב לוין: לכן אני מציע שקודם נשמע את הדברים של חבר הכנסת אייכלר בהתייחס לבקשת המיזוג.
משה גפני: סליחה, הנושא של המיליון שקל גם כן, זה אתה ביקשת, אני מציע להוריד את זה.
משה גפני: בין 950 למיליון, אתה עשית את זה "נושא חדש".
משה גפני: אתה יכול להסיר את זה, אנחנו מסכימים.
ניסן סלומינסקי: אני לא ביקשתי.
יריב לוין: בסדר, רבותי.
יריב לוין: אם יהיו לכם הסדרים נוספים, תגידו לי, לא תהיה בעיה, ואחר כך אנחנו נתחיל כאשר אנחנו נאפשר מסגרת של עשר דקות הנמקה לכל חבר כנסת שנוכח כאן ומעוניין לנמק, גם לעניין המיזוג וגם לעניין ה"נושאים החדשים".
משה גפני: כן, אני רוצה לנמק הכול.
יריב לוין: אתה תנמק הכול, חבר הכנסת גפני.
עיסאווי פריג': אבל למה שלא נעשה רוטציה?
משה גפני: לא, לא, כל אחד.
עיסאווי פריג': למה אתה עושה לי את זה?
עיסאווי פריג': לא ככה סיכמנו, גפני.
משה גפני: אדוני היושב-ראש, הוא צודק מאה אחוז.
יריב לוין: חברי הכנסת גפני ופריג', הנושא לקוח מעולמה של ועדת הכספים.
יריב לוין: החדר הוא חדרה של ועדת הכנסת.
משה גפני: להגיד ועדת כספים פה זה מגלומניה.
ניסן סלומינסקי: עשית חריגה, אני נותן דקה.
יריב לוין: ולכן, למרות שאני שייך לתנועה הלאומית הליברלית, וניסן שייך למפלגה אחרת, אני לא אנסה להתחרות בליברליות שלו - -
עיסאווי פריג': הוא לא חלק מהתנועה הלאומית הליברלית, ניסן?
יריב לוין: - - אין לי סיכוי.
ניסן סלומינסקי: אז גם תדעו שיש לנו נציג של המפלגה השלטת.
אברהם מיכאלי: לפי הרשימה פה הדיונים עד מחר.
יריב לוין: אנחנו נתחיל, יש עשר דקות לכל אחד, והכול בסדר.
ישראל אייכלר: אדוני היושב-ראש, חבר הכנסת יריב לוין, יושב-ראש הקואליציה עדיין?
יריב לוין: לא, בשעה טובה.
משה גפני: אתה לא רואה שהוא נראה יותר רגוע?
יריב לוין: יותר רגוע?
יריב לוין: למה לא מאושר?
ישראל אייכלר: אני רוצה להביע צער בשם האופוזיציה.
יריב לוין: לא, לא, אל תביע שום צער.
ישראל אייכלר: אני אסביר לך למה.
בועז טופורובסקי: יריב, סליחה, שאלה קטנה לגבי ה"נושא החדש" שהוסר.
בועז טופורובסקי: אני גם הגשתי על זה "נושא חדש"?
בועז טופורובסקי: אני לא זוכר.
בועז טופורובסקי: על קבוצות הרכישה.
ניסן סלומינסקי: לא, לא, רק אני.
בועז טופורובסקי: אתה בטוח שלא?
יריב לוין: אבל חבר הכנסת טופורובסקי, אני אומר שוב.
יריב לוין: אין לי מנדט לדון בזה פה.
בועז טופורובסקי: לא, אם אני הגשתי על זה "נושא חדש" - - -
ניסן סלומינסקי: לא, רק אני הגשתי על זה.
יריב לוין: אני חי רק מפניית יושב-ראש הוועדה.
יריב לוין: אני לא דן פה על-פי פניות של חברי כנסת.
משה גפני: לא, אתה לא יכול אבל להתעלם ממה שאמר בועז טופורובסקי.
משה גפני: הם הפילו לו את הפיצול בוועדת הכספים, יש עתיד הפילה את הפיצול בוועדת הכספים.
בועז טופורובסקי: לי?
יריב לוין: חבר הכנסת גפני, שוחחתי עם חבר הכנסת טופורובסקי לפני הדיון, הוא לא המציא לי את ייפוי הכוח שהוא נתן לך לייצג אותו – עדיין, הוא יכול עדיין לעשות את זה.
בועז טופורובסקי: אבל זה כאן, זה אצלי בכיס.
עיסאווי פריג': כבוד היושב-ראש, מה הרשימה של ה"נושאים החדשים"?
יריב לוין: חבר הכנסת פריג', הקראתי את כולם.
יריב לוין: לו היית מגיע בתחילת הדיון, היית שומע, הקראתי את כולה לפרוטוקול.
יריב לוין: הקראתי את כולה לפרוטוקול.
יריב לוין: בבקשה, חבר הכנסת אייכלר.
ישראל אייכלר: אני עדיין מתעקש להגיד שהיה לנו, גם כאופוזיציה, מאוד נעים לעבוד עם יושב-ראש קואליציה כמו יריב לוין, לא בגלל שהוא ויתר ולא בגלל שהוא הפסיד - אפילו הצבעה אחת נדמה לי שהוא לא הפסיד – אבל יש הבדל בין אדם דורסני שבא עם כוח הרוב ומשפיל את האופוזיציה, לבין אדם, שאני חושב כך, כל חברי האופוזיציה הרגישו שהם יכולים לגשת ולדבר, ועל ההקשבה.
אברהם מיכאלי: זה לא הספד, הוא חוזר עוד חודשיים חזרה.
משה גפני: או שהוא הולך להיות שר.
ישראל אייכלר: אז אני רוצה להודות לך ולעבור לנושא שלי, שהוא הרבה יותר קשה.
ישראל אייכלר: אני בעבר הגשתי הצעת חוק פרטית לביטול מע"מ על דירה ראשונה לזוגות צעירים, והמטרה הייתה לא ביום רע להוזיל את מחירי הדיור בארץ ולא מקרו-כלכלי אלא באמת לאפשר לאנשים, לזוגות צעירים, באופן שוויוני מוחלט לכל אזרח בישראל – כמו שקופת חולים כל האזרחים משלמים אותו דבר, כמו שמס הכנסה משלמים אותו דבר, המע"מ לא יכול דיפרנציאלי בין אדם כזה לאדם אחר.
ישראל אייכלר: לכן אמרתי שבדירה ראשונה לזוג צעיר, דירה יחידה, שיוותרו על המע"מ.
ישראל אייכלר: זה היה חוק הגיוני, והיה צריך להתקבל.
ישראל אייכלר: ואז הגיע סגן שר האוצר, וזה כיכב כבר בכל התשדירים, והוא נאם כמה זה חוק רע וחוק גרוע, וכל הסיבות שבעולם, והפילו את זה.
ישראל אייכלר: עכשיו, כשהגיעה הצעת החוק הממשלתית, נורא שמחתי, למה לא.
ישראל אייכלר: ומטרת הצעת החוק הייתה שוב, ליצור חוק שוויוני לכלל אזרחי הארץ.
ישראל אייכלר: אבל עם השינויים שהוכנסו בהצעת החוק, והצמדתה להצעת החוק הממשלתית שהוגשה על-ידי משרד האוצר, זה הפך לחוק נוראי של אפליה בוטה ומס מיוחד שמוטל על המגזר הערבי והחרדי.
ישראל אייכלר: אני חושב שאם בג"ץ היה בג"ץ והוא היה ממלא את תפקידו כמגן המיעוטים מול רודנות השלטון – לא בחוק המסתננים המקרה – זה המקרה שבג"ץ היה צריך להגיד, היה לא תהיה, אי אפשר להטיל מס אחר של מע"מ על מי שכן שירת, לא שירת, כן עשה, לא עשה, צבע כזה, חוג אחר, מגזר כזה, מגזר אחר.
ישראל אייכלר: בג"ץ היה צריך לפסול – אם היינו מסכימים שבג"ץ יכול לפסול חוקי כנסת, זה היה החוק שבג"ץ היה אמור לפסול.
ישראל אייכלר: אבל היות ואנחנו באמת לא חושבים שעל-פי החוק בכלל בג"ץ יכול לפסול חוקי כנסת, אנחנו לא מצפים שבג"ץ בהרכבו הנוכחי יגן על המיעוט החרדי, לכן יצא שהציבור החרדי והערבי ישלמו מע"מ גבוה יותר משאר אזרחי הארץ.
ישראל אייכלר: זה תקדים, אדוני היושב-ראש, לשורה של חוקים שאפשר לעשות, שאזרחים מהסוג הזה ישלמו מס מסוג כזה, ואזרחים מסוג אחר ישלמו מס אחר או הטבה אחרת.
ישראל אייכלר: אני כבר שומע היום בחינוך מיוחד, שהולכים לעשות אפליה אצל ילדים מהמגזר החרדי אל מול ילדים אחרים בחינוך המיוחד, כשהיה מוסכם שבנושאי רווחה לא נוגעים בכלל.
ישראל אייכלר: בנושאי חינוך כבר מזמן יש אפליה.
ישראל אייכלר: חוץ מזה, אנשי המקצוע כולם שהיו בוועדת הכספים מתריעים כי החוק לא יועיל לשוק הדיור, ואף יגרום להתייקרות הדירות, כך שאי אפשר לומר שכדאי להפסיד קצת כדי להוזיל את מחירי הדיור, שזה מיטיב עם כולם.
ישראל אייכלר: כשאתה מוציא שני מיליון אזרחים מכלל הקליינטורה של הדירות, אז אוטומטית אתה יוצר לחץ של קונים, שלא מאפשר את ירידת המחירים אם היית נותן הנחה לכולם.
ישראל אייכלר: לכן, אני מבקש להסיר את שמי מהצעת החוק הזאת, וכתבתי פה משפט חריף – אני לא חוזר ממנו.
יריב לוין: חבר הכנסת אייכלר, אני רק רוצה להדגיש דבר אחד.
יריב לוין: אם אתה רוצה להסיר את שמך, לזה יש פרוצדורה שהיא לא נעשית דרך כאן והיא הודעה שלך למזכירות, שתביא למשיכת הצעת החוק.
ישראל אייכלר: לא, אז אני רוצה להסביר מה אני רוצה.
יריב לוין: אם אתה מבקש לא למזג את ההצעות - -
ישראל אייכלר: בדיוק, זה מה שהתכוונתי.
יריב לוין: זו בקשה מסוג אחר.
ישראל אייכלר: זה מה שהתכוונתי, לא למזג את החוק שלי בחוק הזה, כדי שלא יירשם שמי על חוק גזעני נגד הערבים וחוק אנטישמי נגד יהודים.
יריב לוין: אני מוכרח להעיר, אדוני יושב-ראש ועדת הכספים, שאני נוטה לחשוב שלא יהיה נכון לכפות על חבר הכנסת אייכלר את המיזוג הזה.
יריב לוין: ולכן אני מציע ששוב, על דעתך תודיע כאן שאתה מושך את הבקשה שלך.
<ארבל אסטרחן: זו החלטה.
<ארבל אסטרחן: יש החלטה של ועדת הכספים.
יריב לוין: יש החלטה, אז אני מציע שתחזור לוועדת הכספים, תקבלו שם החלטה על הפרדה בעניין הזה.
<ארבל אסטרחן: או שתהיה שם רוויזיה, אם לא הייתה, או שפה ועדת הכנסת לגבי ההצעה הזאת תחליט שהיא לא מאשרת את המיזוג.
יריב לוין: שהיא לא מאשרת את המיזוג, בסדר.
ישראל אייכלר: אני מעדיף בוועדת הכנסת.
יריב לוין: אני לפחות אתמוך בבקשה שלך, חבר הכנסת אייכלר.
ניסן סלומינסקי: גם אנחנו.
ניסן סלומינסקי: גם אז הסברנו.
משה גפני: יושב-ראש ועדת הכספים אמר בוועדה שהוא יביא את זה בוועדת הכנסת.
ניסן סלומינסקי: אמרתי שהמשמעות היא רק שלא בטוח שנדון בזה במושב הזה.
ניסן סלומינסקי: לא בטוח, אמרתי.
משה גפני: יכול להיות שהקואליציה תתחלף.
יריב לוין: הכול יכול להיות.
ניסן סלומינסקי: הכול יכול להיות, אמרתי, לא בטוח.
יריב לוין: רבותי, הבנו את העניין, חבר הכנסת אייכלר, אני אמליץ לוועדה ואצטרף לבקשה שלך, ולתמוך בבקשה שלך נדמה לי שזה מובן מאליו.
יריב לוין: אני מציע, אם אתה רוצה, להתייחס כבר גם לשאר הנושאים אם אתה כבר ברשות דיבור.
ישראל אייכלר: בהמשך.
יריב לוין: אתה רוצה לא לדבר ראשון, אין בעיה.
משה גפני: רגע, מאשרים את זה?
יריב לוין: רבותי, אני לא עושה כרגע הצבעה על כלום.
משה גפני: אני מבקש לדעת לפני זה.
משה גפני: בוועדת חוקה אמורה להיות הצבעה בשעה 13:00.
יריב לוין: אנחנו נעשה הפסקה להצבעה בוועדת חוקה, חבר הכנסת גפני, אין פה שאלה בכלל.
משה גפני: לא משנה, זה בניגוד למה שהתחייבו.
יריב לוין: לא חשוב, לזה אני לא אחראי.
יריב לוין: אני יכול להיות אחראי על דבר אחד, אני מבין את חשיבות ההצבעה הזאת ולכן אנחנו נעשה הפסקה.
משה גפני: עד איזה שעה יהיה הדיון כאן?
משה גפני: יש ישיבות סיעות.
יריב לוין: הדיון כאן אמור להיות עד השעה 14:00, לא יעלה על ישיבות סיעות.
יריב לוין: בסביבות 14:00 אנחנו נסיים, לא תהיה בעיה.
יריב לוין: בכלל, אני רוצה לומר, למרות פניות ולחצים ודרישות, אני סברתי שלא נכון לקיים דיון בנושא הזה, בוודאי לא הצבעה בפגרה.
יריב לוין: חשבתי שבמהלך תקופת החגים זה גם לא נכון לקיים דיון, ואני שמח שלפחות בעניין הזה הצלחתי להביא למצב שהנושא הזה נדון בצורה מסודרת במהלך המושב ולא באופן שהיו מי שרצו לדון בו.
עיסאווי פריג': רק ברשותך.
יריב לוין: חבר הכנסת פריג', שנייה, תן לי.
יריב לוין: אני מבקש, אולי אדוני יושב-ראש ועדת הכספים, או אתה או היועץ המשפטי - מי שתבחר - אם תוכל בקצרה לתת לנו את ההתייחסות.
יריב לוין: ברור למה אתם מבקשים את המיזוג, מכיוון שכל ההצעות עוסקות באותו נושא.
יריב לוין: לעניין "הנושאים החדשים", אם אתה רוצה לתת איזושהי התייחסות מבחינתך מדוע.
יריב לוין: כפי שאני מבין, אתם מבקשים לקבוע שאין כאן "נושאים חדשים".
ניסן סלומינסקי: כל הנושאים שנמצאים פה הם חלק אינטגרלי מהחוק, הם לא "נושאים חדשים", ורק במסגרת הדיונים ובמאבק בין קואליציה לאופוזיציה, נגיד כך, כל נושא שהייתה להם אפשרות – היה בסיס, אחר כך היו תוספות – כל נושא שהייתה להם יכולת כן להגיש, הם הגישו, אבל למעשה כולם יודעים שזה חלק אינטגרלי מהחוק.
ניסן סלומינסקי: ולכן, אין שום סבירות בכלל שזה יוגדר כ"נושא חדש", ויוצא.
ניסן סלומינסקי: זה רק מעקר את החוק, והוא ממש חלק אינטגרלי מזה.
ניסן סלומינסקי: אני רק אומר, מאחר שאני באמת משבח את האופוזיציה – שניצלה כל תקנה ותת תקנה, ותת תת תקנה – אז גם היא ניצלה את הנושא הזה של "נושא חדש" כדי לעכב חלק מהדיון, זו זכותה, אבל באמת כל הסעיפים האלה כולם הם חלק אינטגרלי של החוק.
ניסן סלומינסקי: זה לא "נושא חדש" והוא הופיע בחוק.
יריב לוין: אדוני היועץ המשפטי, יש לך משהו שאתה חושב להוסיף או שלמעשה אין לכם שום הערה, זו עמדתכם גם מבחינת הייעוץ המשפטי, שכל הסעיפים, אף אחד מהם איננו "נושא חדש"?
<אייל לב ארי: זו גם עמדתנו.
<אייל לב ארי: שהנושאים שהוקראו, למעט הנושא שחבר הכנסת סלומינסקי חזר בו, נושא "קבוצות רכישה", שכבר לא נמצא בפני הוועדה, אינם "נושאים חדשים".
יריב לוין: אינם "נושאים חדשים".
יריב לוין: חבר הכנסת פריג', בבקשה.
עיסאווי פריג': אני מסתכל על עצמי וכשאני קורא את הרשימה של הנושאים שמוצעים כאן, ושאתה אומר שזה חלק בלתי נפרד מהחוק, לשם הדגמה, האם נגיד בסעיף 1 שאני בא לדירה מוטבת ומשנה אותה מ-140 מ"ר ל-150 מ"ר, זה לא "נושא חדש"?
עיסאווי פריג': זה לא מהותי?
עיסאווי פריג': זה לא מדבר?
עיסאווי פריג': אז מה בדיוק ההגדרה?
יריב לוין: לא, יש הבדל.
יריב לוין: אני אומר לך, חבר הכנסת פריג', יש הבדל.
יריב לוין: השאלה אם עניין הוא "נושא חדש" או לא, אין לה נגיעה לשאלת המהותיות.
יריב לוין: יכול להיות שינוי מאוד מהותי, מאוד דרמטי.
יריב לוין: השאלה היא האם אותו עניין שבו עוסקים הוא חלק ממכלול הנושאים שמופיעים בהצעת החוק ונדונים במסגרתה.
יריב לוין: זה המדד, ולא משהו אחר.
ניסן סלומינסקי: הייתה הצעת החוק הבסיסית.
ניסן סלומינסקי: אני שיניתי אותה והנחתי על שולחן הוועדה הצעה שעליה דנו, וכל מה שמופיע בהצעה הזאת זה הצעה, וכל הנושאים האלה הופיעו שם, כלומר זה לא "נושא חדש".
ניסן סלומינסקי: ולכן, זה הבסיס.
ניסן סלומינסקי: כמו הוראת שעה, לדוגמה – הופיע מהתחלה.
ניסן סלומינסקי: אחרי שהיו סיכומים עם האוצר וכולי, אני הנחתי הצעה לדיון בוועדה, ואלה לא "נושאים חדשים" להצעה שהנחתי.
ניסן סלומינסקי: כולם מופיעים.
עיסאווי פריג': אם אלה לא "נושאים חדשים", מה אנחנו עושים כאן?
עיסאווי פריג': הרי יש ייעוץ משפטי.
יריב לוין: לא, לא, חבר הכנסת פריג', יש תקנון לכנסת, והתקנון קובע שיכול חבר כנסת להעלות את הטענה, יושב-ראש הוועדה מעביר בפנייתו את הטענות האלה אלינו, ואנחנו צריכים להכריע בהן - -
<ארבל אסטרחן: מחויב.
יריב לוין: - - גם אם על פניו ברור שהטענה היא אבסורדית ואין לה בסיס.
ניסן סלומינסקי: אתה לא זוכר שהיועצים המשפטיים אמרו שזה לא שייך, זה לא "נושא חדש", זה מופיע – הנה הנייר לפניכם – אבל מאחר שהתקנון אומר שכן, אמרנו: יאללה, שיעבור, יעבור, אבל כולם מופיעים בהצעת החוק שהונחה על שולחן הוועדה, שעליה היו הדיונים.
ניסן סלומינסקי: לכן, זה לא "נושא חדש" בכלל.
עיסאווי פריג': זה המהות של הדיון, האם זה חדש או לא חדש, כי יש לנו רשימת הסתייגויות שם.
יריב לוין: לא, לא, חבר הכנסת פריג'.
יריב לוין: עוד פעם, אני רוצה לעשות הבחנה.
יריב לוין: הדיון כאן הוא דיון במהותו פוליטי, בשורה התחתונה, כי אומר לך הייעוץ המשפטי ואומר לך יושב-ראש ועדת הכספים – נדמה לי שקשה גם להתווכח אתם – שאין פה בעצם "נושאים חדשים", אבל יש כאן הליך טכני שהתקנון מאפשר, ובמסגרתו הוא אפשר לעכב את ההצבעה בוועדת הכספים עד להכרעת ועדת הכנסת בטענות ל"נושא חדש".
יריב לוין: אין לזה אגב נגיעה להסתייגויות.
יריב לוין: גם אם ייקבע כאן שלא מדובר ב"נושאים חדשים", והוועדה יכולה לדון בהם, בוודאי שמורה לך הזכות להגיש את הסתייגויותיך בהתאם להליך שיתקיים שם.
עיסאווי פריג': לא, על-פי החוק לא.
עיסאווי פריג': אם זה לא "נושא חדש" אני לא יכול.
יריב לוין: התהליך הוא הפוך.
יריב לוין: אם זה "נושא חדש", הנושא לא יכול להיות חלק מהחוק בוועדת הכספים ולכן ממילא גם אי אפשר להסתייג ממנו כי הוא לא חלק מהחוק.
יריב לוין: אם נקבע שזה איננו "נושא חדש", הנושא הזה חוזר למגרש של ועדת הכספים - -
ניסן סלומינסקי: ואז תוכל להסתייג, אם עדיין לא הסתייגו.
ניסן סלומינסקי: יש נושאים שכבר הסתייגו מהם.
יריב לוין: - - ושם תוכל להגיש הסתייגויות, על-פי הדרך שבה מנהל יושב-ראש ועדת הכספים במסגרת הסמכות שלו את הדיון.
משה גפני: אדוני היושב-ראש, על מה שאמרת עכשיו יש לנו הסתייגות.
משה גפני: אנחנו סבורים אחרת.
יריב לוין: יש לכם הסתייגות ואתם טוענים שחלק מהדברים הם בכל זאת "נושאים חדשים", זה בסדר גמור, מותר לכם.
משה גפני: מכיוון שאנחנו כמעט משוכנעים שוועדת הכנסת תאשר את מה שאמרנו שזה "נושא חדש", אז אני לא מעלה את זה כרגע.
יריב לוין: גפני, אני לא בוחן כליות ולב, אני לא בא להעלות ומאיזה נימוקים.
משה גפני: אם ועדת הכנסת תחליט שזה לא "נושא חדש", זה יחזור לוועדת הכספים.
משה גפני: יש לנו הסתייגות לגבי ההסתייגויות שאנחנו יכולים להגיש ב"נושאים החדשים".
משה גפני: נביע את עמדתנו.
יריב לוין: זה לא פה.
יריב לוין: זה שם.
משה גפני: שלא יישמע כאילו שתיקה כהודיה.
משה גפני: רק משפט אחד אני רוצה לומר.
משה גפני: מה שאמר יושב-ראש ועדת הכספים – שאני מאוד מכבד אותו – אני לא מסכים לחלוטין שאנחנו באופוזיציה ניצלנו כל פרצה.
משה גפני: עשינו את עבודתנו, מה שחשבנו - - -
ניסן סלומינסקי: לא, שיבחתי אתכם.
ניסן סלומינסקי: לא, אתה רוצה להגיד שישנם כאלה שלא חשבת עליהם.
משה גפני: אני לא רוצה את השבח הזה.
משה גפני: אנחנו עבדנו.
יריב לוין: חבר הכנסת גפני, יש לי בשבילך עסקה, נקל את העניינים.
יריב לוין: אנחנו צריכים בעוד ארבע דקות לרדת, ואני ממילא לא אוריד את הזמן שאתה מדבר עכשיו מהזמן שיהיה לך אחר כך.
משה גפני: טוב, אז נדבר אחר כך.
ניסן סלומינסקי: לא, אולי הוא יוותר על הזמן.
משה גפני: לא, לא הולך לוותר.
יריב לוין: לא, לא, הוא לא יוותר על הזמן.
משה גפני: שום דבר, לא הולך לוותר.
יריב לוין: אז אין צורך בהשקעת מאמץ.
ניסן סלומינסקי: אצלך לא מקובל?
ניסן סלומינסקי: אפשר להצביע עכשיו ואחר כך כל אחד יסביר - - -
משה גפני: אדוני יושב-ראש ועדת הכספים, מכיוון שאמרת את זה, אז אני רוצה לומר משפט אחד שלא במסגרת הזמן שלי.
ניסן סלומינסקי: לפרוטוקול, תכתבו שזה נאמר בצחוק.
משה גפני: אני פעם ראשונה שומע שיושב-ראש הוועדה אומר שהוא נגד החוק.
עיסאווי פריג': נכנסת לפוליטיקה החדשה.
משה גפני: פעם ראשונה שאני שומע שיושב-ראש ועדה אומר על חוק מהותי, שהוא נגד החוק והוא נלחם להעביר אותו.
עיסאווי פריג': אתה נכנסת לפוליטיקה החדשה.
יריב לוין: אני קובע שהישיבה תחודש בשעה 13:15, אלא אם יתברר שלא הסתיימו ההצבעות בוועדת החוקה עד אז, ואז תהיה דחייה.
יריב לוין: תהיה הודעה מאתי.
יריב לוין: הישיבה היא ב-13:15; אם היא לא תתקיים ב-13:15, תקבלו הודעה.
יצחק כהן: אתה יכול לעשות משהו אחר.
יצחק כהן: אתה יכול להחליט שאלה "נושאים חדשים" - - -
עיסאווי פריג': גמרנו.
יריב לוין: חבר הכנסת כהן, אני לא יכול כי אני לא חוטף הצבעות, לא לכיוון הזה ולא לשני.
יריב לוין: יש לנו היום סדר-יום עמוס.
יריב לוין: לבקשתו של חבר הכנסת אבישי ברוורמן, יושב-ראש ועדת הכלכלה, אני אאפשר לו להקדים ולהתייחס לסוגיה של קביעת ועדות לדיון בהצעת חוק לצמצום השימוש בשקיות נשיאה חד-פעמיות, התשע"ד-2014 (פ/894), אבל אחרי דבריו אנחנו נעבור מייד לרביזיות בנושא של מה שמכונה חוק מע"מ 0.
יריב לוין: ואחר-כך אנחנו נמשיך בסדר היום על-פי הסדר.
אבישי ברוורמן: אני מודה לך, אדוני היושב-ראש, יש לי דיון בנושא ערד בוועדה.
אבישי ברוורמן: אני רוצה לומר דבר מאד פשוט.
אבישי ברוורמן: אני מגיע לכאן מפעם לפעם ואני מסתכל מה באמת רוח הדברים הפוליטית.
אבישי ברוורמן: מה שקובע זה הפוליטיקה.
אבישי ברוורמן: ולכן אני רוצה לספר כאן בצורה הכי פשוטה – פנה אליי השר עמיר פרץ, שהוא השר להגנת הסביבה, שהוא רוצה להעביר את החוק בנושא האריזות לוועדת הכלכלה.
אבישי ברוורמן: היועצת המשפטית, אתי בנדלר, נמצאת פה.
אבישי ברוורמן: הנושא הזה נדון בעבר בוועדת הכלכלה ואמרתי: כמובן, נשמח לעשות את זה כשזה יגיע.
אבישי ברוורמן: השר פרץ אמר: אני רוצה את זה בוועדת הכלכלה.
אבישי ברוורמן: עכשיו מתברר לי שמאחורי הקלעים יש סיכום שזה יילך לוועדת הגנת הסביבה.
אבישי ברוורמן: אני לא משחק יותר במשחק הזה.
אבישי ברוורמן: אני לא בא בשביל לתת את הנימוקים המשפטיים.
אבישי ברוורמן: ואני יודע שבסופו של דבר מה שקורה פה, מרימים את הידיים מי שרוצה ולכן, מבחינתי, קחו את זה לאן שאתם רוצים.
אבישי ברוורמן: עורכת הדין בנדלר יכולה להגיד שכל הנימוקים היורידיים העקרוניים קיימים.
אבישי ברוורמן: התחילו להתווכח אבל זה לא משנה.
אבישי ברוורמן: לכן, מה שמקובל מבחינת הרמת הידיים, תעשו כרצונכם.
אבישי ברוורמן: אני הולך לדון בערד.
<דלית דרור: אם אתה מרשה לי, מאחר ונאמרו דברים בשם השר פרץ, אני היועצת המשפטית של המשרד להגנת הסביבה.
<דלית דרור: העמדה שהוא ביקש ממני לומר היא שהוועדה תחליט.
<דלית דרור: אין לו עמדה דווקא כלכלה.
יריב לוין: רבותי, אנחנו נדון בזה.
יריב לוין: אני רק רוצה לעשות את הדברים כפי סדרם.
יריב לוין: ביקש ממני חבר הכנסת ברוורמן בקשה אישית בגלל שהוא צריך לצאת וחשבתי שנכון להיענות לה.
יריב לוין: אבל אני מכאן עובר לסדר הדברים כפי שהם אמורים להיות.
יריב לוין: אני עובר תחילה לרביזיות על החלטתנו לעניין הטענות – ההחלטות שהתקבלו בעניין טענות נושא חדש לגבי הצעת חוק מס ערך מוסף (הטבה במס בעסקה לרכישת דירת מגורים מוטבת), התשע"ד-2014, (מ/876).
יריב לוין: הרביזיות הוגשו על-ידי חברי הכנסת גפני ומיכאלי.
יריב לוין: אני אראה את חבר הכנסת מקלב כמי שבא בנעליו של חבר הכנסת גפני ושותפו לרביזיה.
יריב לוין: ולכן אני אאפשר לשניכם לנמק את הרביזיות.
יריב לוין: בבקשה, מי שרוצה להתחיל – חבר הכנסת מיכאלי, בבקשה.
אברהם מיכאלי: אני מכבד את חברי.
יצחק וקנין: אנחנו כבר אמרנו את זה בישיבה הקודמת.
יצחק וקנין: גם אני נכחתי בישיבה הקודמת וגם אמרתי שלדעתי כל הנושאים שהצגנו כאן הם באמת נושאים חדשים.
יצחק וקנין: זה לא איזה דבר שהיה בתוך הישיבות.
יצחק וקנין: נכון שהיו דיונים מאד אינטנסיביים בנושא של מע"מ 0.
יצחק וקנין: זה לא דבר שאנחנו מסתירים אותו, אבל להערכתי בנושאים שאנחנו העלינו לא היה דיון.
יצחק וקנין: כמעט ולא היה דיון מעמיק.
יצחק וקנין: לכן אנחנו חושבים שהם נושאים חדשים וגם אז טענו את זה.
יצחק וקנין: אנחנו מכירים את המציאות של הרמת הידיים.
יצחק וקנין: אמרנו לאורך כל החקיקה שהחוק הזה הוא חוק מפלה.
יצחק וקנין: אין לו מקום בחקיקה הישראלית.
יצחק וקנין: בסופו של דבר, בגלל הדבר הזה אני אומר לכם שלא תהיה שום בשורה עם מע"מ 0.
יצחק וקנין: זהו חוק שהוא מעוות כולו, מתחילתו ועד סופו.
יצחק וקנין: הוא מפלה בין אוכלוסיות שונות.
יצחק וקנין: יכול להיות שזה טוב היום למפלגות מסוימות, אבל אני אומר שיש פה גלגל שחוזר ויחזור על כולנו.
יצחק וקנין: ההפליה של הציבור החרדי והציבור הערבי תחזור אליכם בצורה הקשה ביותר.
יצחק וקנין: וההוכחה לכך היא שמע"מ 0 לא תהיה לו שום השפעה על רכישת הבתים במדינת ישראל.
אורי מקלב: תודה רבה לך, אדוני היושב-ראש, חברי חברי הכנסת, חבר הכנסת וקנין לא הרחיב בנושאים החדשים אבל יש כאן נושאים חדשים מובהקים כמו החזקה משותפת בין בני זוג שאנחנו רוצים לתת לשניהם זכאות לקבל את הפטור ממע"מ, וזה יוצר בעיות רבות.
אורי מקלב: הנושא של נכים – רק 100% ולא 75%, שזה יוצר בעיה קשה מאד.
אורי מקלב: אדם משתחרר מצה"ל בגלל הנכות שלו, אבל נקבעו לו 75% נכות והוא לא יזכה בהטבה הזאת על אף שצה"ל פטר אותו מהצבא והוא לא ייחשב כאחד שלא שירת בצבא.
אורי מקלב: ממילא הוא גם לא יוכל להיכלל בהטבה הזאת.
אורי מקלב: אבל אנחנו רוצים להגיד בענייני דיומא שהפערים שהיו בין אברהם לנח בפרשת השבוע, שאברהם נחשב כצדיק ונח לא נחשב כצדיק – המבול מתייחס אליו בגלל סיבה אחת:
אורי מקלב: לאברהם היה אכפת מהבעיות של הדור והחטאים של הדור ונח התייחס לזה באדישות.
אורי מקלב: הוא התעסק רק בצדקתו.
אורי מקלב: אנחנו נותנים עוד הזדמנות ועוד הזדמנות, ואנחנו לא בוחלים.
אורי מקלב: אנחנו הרי עתידים לתת את הדין על החוק הרע הזה, על החוק שגורם להפליה.
אורי מקלב: החוק הזה כבר עכשיו גרם לייקור הדירות.
אורי מקלב: הוא לא נותן את הפתרון.
אורי מקלב: אנחנו נותנים הזדמנות ועוד הזדמנות לכל אחד ואחד וכמובן, לאלה שמציעים את החוק, מדוע אתם עושים את זה.
אורי מקלב: אנחנו נמצאים היום שלושת רבעי שנה לאחר הרעיון של הגשת החוק והצעת החוק.
אורי מקלב: היא לא רלוונטית.
אורי מקלב: גם אם יש מי שחושב מקצועית – אנחנו לא מכירים מישהו שחושב מקצועית, רק פוליטית – אבל גם אם יש מישהו חשב פעם מקצועית ופוליטית שהחוק הזה יש לו מטרה והוא באמת יגיע לכך, להוזלת הדירות, לתת אפשרות לזוגות הצעירים לרכוש את הדירות, היום מוכח לעיני כל ישראל שהוא חטא למטרה.
אורי מקלב: העיכוב בהצעת החוק גרם לכך שהחוק כבר איבד מהרלוונטיות שלו.
אורי מקלב: הוא כבר לא רלוונטי מכיוון שמחירי הדירות עלו, בגלל שיש ביקושים גדולים.
אורי מקלב: יהיה קשה לאזן את שוק הנדל"ן.
אורי מקלב: מה שקורה בשוק הנדל"ן כולנו יודעים.
אורי מקלב: כולנו מרגישים.
אורי מקלב: כולנו יודעים איך שעצם הצעת החוק כבר ייקר את הכל.
אורי מקלב: זה לא ייתן שום דבר, שום מענה ושום עזרה לכל אלה שירצו.
אורי מקלב: ולכן, גם היום נחזיר את החוק חזרה.
אורי מקלב: למה היום מתעקשים?
אורי מקלב: על מי סומכים היום?
אורי מקלב: זה שמציע את החוק, על מי הוא סומך?
אורי מקלב: איזו סמכות יש לו, גם סמכות מקצועית, גם סמכות כלכלית?
אורי מקלב: על מה הוא מסתמך כשהוא ממשיך ומחוקק את החוק הזה?
אורי מקלב: כולם טוענים שהם יודעים שהחוק הזה לא יביא ולא יטיב את המצב, אז למה היום אנחנו שוב חוזרים על הדברים?
אורי מקלב: אנחנו עושים שוב הצבעה ושוב הצבעה ועל כל הצבעה והצבעה אנחנו אומרים: טעיתם, טעינו אם אנחנו נצביע.
אורי מקלב: לכן אנחנו מבקשים רביזיה כדי לקבל את כל הצעות החוק האלה כנושאים חדשים.
אורי מקלב: ממילא החוק הזה בתקווה שהוא לא יחוקק בכלל.